PTT-BCP ลดราคาน้ำมันกลุ่มเบนซินลง 60 สต./ลิตร เว้น E85 ลง 40 สต. ดีเซล ลง 30 สต.
รีบเติม! PTT-BCP ลดราคาน้ำมันกลุ่มเบนซินลง 60 สต./ลิตร เว้น E85 ลง 40 สต. ดีเซล ลง 30 สต. มีผลวันพรุ่งนี้
12 ม.ค. 2560

บริษัท ปตท. จำกัด (มหาชน) หรือ PTT และบริษัท บางจากปิโตรเลียม จำกัด (มหาชน) หรือ BCP ระบุว่า บริษัทปรับลดราคาขายปลีกกลุ่มน้ำมันเบนซิน 60 สตางค์/ลิตร ยกเว้น E85 ปรับลดลง 40 สตางค์/ลิตร ขณะที่ลดราคาน้ำมันดีเซลลง 30 สตางค์/ลิตร มีผลตั้งแต่วันพรุ่งนี้
ทั้งนี้ ส่งผลให้ราคาขายปลีกน้ำมันหน้าสถานีบริการน้ำมัน ปตท.และบางจากฯ ในเขตกรุงเทพฯและปริมณฑล ซึ่งไม่รวมภาษีท้องที่ ในวันพรุ่งนี้ เป็นดังนี้ เบนซิน ออกเทน 95 ของ ปตท.อยู่ที่ 34.46 บาท/ลิตร ,แก๊สโซฮอล์ 95 อยู่ที่ 27.35 บาท/ลิตร ,แก๊สโซฮอล์ 91 อยู่ที่ 27.08 บาท/ลิตร ,E20 อยู่ที่ 24.84 บาท/ลิตร ,E85 อยู่ที่ 19.89 บาท/ลิตร และดีเซล อยู่ที่ 26.39 บาท/ลิตร